钦定古今图书集成/理学汇编/学行典/第220卷 > 陈邦镜
## 钦定古今图书集成/理学汇编/学行典/第220卷 > 陈邦镜

按《永明县志》：“陈邦镜，字克熙，为人诚悫尽孝，弱冠时，
父蚤逝，其母以过哀丧明，百药不效，未睹天日数年，
尝私誓曰：‘母盲不拯，何以生为’？遂究岐黄之秘，昼夜
虔祷，恨不即复其明。妻周氏心知夫志，亦以期开母
瞽为念，朝夕煮药无懈容。未几而母瞽顿开，一时邑
人称为‘双孝’。”今熊内翰亦以“双孝”表其墓志焉。